La data de 23 iunie 2023 arheologul Paul Chiorean a descoperit un important tezaur, compus din sute de monede.
Tezaurul este compus din 397 de piese, informează Știri de Cluj.
Monedele bătute în Regatul Ungariei au fost găsite în centrul orașului Turda. Proiectul "Revitalizarea spațiului pietonal din centrul istoric al municipiului Turda" a impus o cercetare în zona fostului cor al bisericii reformate din Turda Veche (demolat la mijlocul secolului al XVIII-lea).
În GALERIA FOTO de mai jos puteţi urmări imagini cu tezaurul monetar.
››› Vezi galeria foto ‹‹‹"Această descoperire este una de importanță majoră deoarece atestă funcționarea lăcașului de cult în context cu documentele care menționează prezența ordinului eremiților augustinieni la Turda încă din timpul domniei regelui Carol Robert de Anjou (1331). Este singurul tezaur medieval descoperit în cadrul unei cercetări arheologice (și nu întâmplător!) la Turda.
Mai mult, prin această descoperire acoperim o perioadă istorică pentru care nu deținem bunuri culturale cu valoare atât de însemnată.
În componența tezaurului au fost identificate mai multe nominale și emitenți precum: șase groși de la Ludovic I de Anjou (1346-1351); 19 denari de la Carol Robert de Anjou (1327-1342); Ludovic I de Anjou (1343) și orașul Buda (1354-1357)]; 21 dinari sârbești de la Ștefan II Kotromanić (ban al Bosniei; 1322-1353); Ștefan Uroš III Dečanski (1322-1331); Ștefan Uroš IV Dušan (1331-1335); 6 oboli de la Carol Robert de Anjou (1330-1336) și Bela IV (1235-1270) și 339 denari parvi de la Carol Robert de Anjou (1330-1336). În componența lotului de monede au fost identificate șase falsuri de la Carol Robert de Anjou (1330-1336) și Bela IV (1235-1336)]", precizează reprezentanții Muzeului de Istorie din Turda.
? Comunicat de presă: UN TEZAUR MONETAR DESCOPERIT RECENT LA TURDA ? Lucrările de modernizare a centrului istoric din...
Publicată de Muzeul de Istorie Turda pe Miercuri, 20 martie 2024